Komission päätös,

tehty 12 päivänä marraskuuta 2001,

tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehdyn päätöksen 2001/740/EY muuttamisesta toisen kerran

(tiedoksiannettu numerolla K(2001) 3634)

(ETA:n kannalta merkityksellinen teksti)

(2001/789/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan,

ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan,

sekä katsoo seuraavaa:

(1) Komission päätös 2001/740/EY(4), sellaisena kuin se on viimeksi muutettuna päätöksellä 2001/763/EY(5), koskee tiettyjä suu- ja sorkkataudin vastaisia suojatoimenpiteitä Yhdistyneessä kuningaskunnassa.

(2) Joissakin liitteessä III luetelluissa Ison-Britannian kreivikunnissa ei ole esiintynyt suu- ja sorkkatautia tämän epidemian aikana, ja jotkut kreivikunnat ovat olleet tautivapaita yli kolme kuukautta. Tämän vuoksi on tarkoituksenmukaista laajentaa aluetta, jolta tietynlaisen lihan lähettäminen on sallittua, ja sisällyttää sallittujen tuotteiden luetteloon sianlihan lisäksi myös muiden kotieläinten liha sekä suu- ja sorkkataudille alttiisiin lajeihin kuuluvien tarhattujen ja luonnonvaraisten riistaeläinten liha.

(3) Pienten märehtijöiden sekä tarhattujen ja luonnonvaraisten riistaeläinten lihan lähettäminen kreivikunnista, joissa ei ole esiintynyt suu- ja sorkkatautia tämän epidemian aikana, olisi sallittava, ja luonnonvaraisten riistaeläinten lihan osalta olisi lisäksi säädettävä, että kreivikunta, josta liha on peräisin, ei saisi suoraan rajautua liitteeseen III kuulumattomaan kreivikuntaan.

(4) Jotkin kotieläintaloutta harjoittavat tilat, jotka sijaitsevat liitteessä III luetelluilla alueilla, saattavat haluta uusia eläinkantaansa eläimillä, jotka ovat peräisin liitteessä I tai II lueteltujen alueiden ulkopuolelta. Tällaiset eläinkuljetukset voivat aiheuttaa mahdollisen riskin erityisesti silloin, kun kyseessä ovat Isosta-Britanniasta tyhjillään palaavat kuljetusvälineet. Tämän vuoksi on tarpeen vahvistaa säännökset, joilla varmistetaan, että kuljetusvälineiden puhdistamista ja desinfiointia valvotaan virallisesti ja näistä toimista annetaan todistus.

(5) Tilannetta tarkastellaan uudelleen pysyvän eläinlääkintäkomitean kokouksessa, joka on tarkoitus pitää 4 ja 5 päivänä joulukuuta 2001, ja toimenpiteitä mukautetaan tarvittaessa.

(6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Muutetaan päätös 2001/740/EY seuraavasti:

1. Korvataan 2 artiklan 2 kohdan d alakohdan kuudennessa luetelmakohdassa ilmaisu "teurastamoon" ilmaisulla "laitokseen".

2. Korvataan 13 artiklan 1 kohta seuraavasti: "1. Yhdistyneen kuningaskunnan on varmistettava, että suu- ja sorkkataudille alttiisiin lajeihin kuuluvia eläviä eläimiä ei lähetetä muista jäsenvaltioista liitteessä I ja II luetelluille Yhdistyneen kuningaskunnan alueille.

Edellisestä säännöksestä poiketen Yhdistyneen kuningaskunnan eläinlääkintäalan toimivaltaiset keskusviranomaiset voivat sallia alttiisiin lajeihin kuuluvien eläinten tuonnin liitteessä III luetelluille Yhdistyneen kuningaskunnan alueille seuraavilla edellytyksillä:

a) lähetyspaikan toimivaltaisten viranomaisten on hyväksyttävä tällainen suu- ja sorkkataudille alttiisiin lajeihin kuuluvien elävien eläinten kuljetus ennakolta ja varmistettava, että kuljetuksesta ja saapumissatamasta ilmoitetaan ennakolta Yhdistyneen kuningaskunnan eläinlääkintäalan toimivaltaisille keskusviranomaisille vähintään kolme päivää etukäteen;

b) liitteessä I ja II luetelluille Yhdistyneen kuningaskunnan alueille saapuvat ajoneuvot voivat tulla ainoastaan nimettyjen saapumissatamien kautta, joista Yhdistyneen kuningaskunnan eläinlääkintäalan toimivaltaisten keskusviranomaisten on ilmoitettava ennakolta jäsenvaltioiden toimivaltaisille viranomaisille ja komissiolle;

c) kun alttiisiin lajeihin kuuluvia eläimiä kuljetetaan maanteitse liitteessä I ja II lueteltujen Yhdistyneen kuningaskunnan alueiden ulkopuolella, kukin ajoneuvo saa sisältää ainoastaan yhden lähetyksen ja kyseinen lähetys on vietävä suoraan yhdelle ainoalle määrätilalle, joka sijaitsee jollakin liitteessä III luetelluista Yhdistyneen kuningaskunnan alueista, tautien torjuntaan sovellettavien yhteisön ja kansallisten sääntöjen mukaisesti;

d) sen jälkeen, kun eläimet on purettu kuormasta määräpaikassa, ja ennen Isosta-Britanniasta lähtöä tyhjä kuljetusajoneuvo on Ison-Britannian kansallisen kuljetuslisenssin ehtojen mukaisesti vietävä virallisesti hyväksyttyyn laitokseen, jossa on käytössä tarvittavat järjestelyt sen varmistamiseksi, että 10 artiklan 1 kohdan säännöksiä sovelletaan ehdottomasti virallisessa valvonnassa ja että liitteessä IV säädetyn mallin mukainen todistus voidaan antaa."

3. Korvataan liite III tämän päätöksen liitteellä I.

4. Tämän päätöksen liitteestä II tulee liite IV.

2 artikla

Tämä päätös on osoitettu kaikille jäsenvaltioille.

Tehty Brysselissä 12 päivänä marraskuuta 2001.

Komission puolesta

David Byrne

Komission jäsen

(1) EYVL L 224, 18.8.1990, s. 29.

(2) EYVL L 62, 15.3.1993, s. 49.

(3) EYVL L 395, 30.12.1989, s. 13.

(4) EYVL L 277, 20.10.2001, s. 30.

(5) EYVL L 287, 31.10.2001, s. 36.

LIITE Ι

"LIITE ΙΙΙ

>TAULUKON PAIKKA>

ADNS= Animal Disease Notification System Code (Elδintautien ilmoitusjδrjestelmδn koodi) (pδδtφs 2000/807/EY)

GIS= hallintoyksikφn koodi

B= nautaelδinten lihaa

S/G= lampaan- ja vuohenlihaa

P= sianlihaa

FG= suu- ja sorkkataudille alttiisiin lajeihin kuuluvat tarhatut riistaelδimet

WG= suu- ja sorkkataudille alttiisiin lajeihin kuuluvat luonnonvaraiset riistaelδimet".

LIITE II

"LIITE IV

>PIC FILE= "L_2001295FI.003303.TIF">"